Vita:Mindszenty József

message: Élete alól eltávolítottam egy anon szerkesztõ innen kimásolt életrajz-töredékét. Dunee  msg 2007. március 20., 21:46 (CET)
Nem ártana Az Élete részbe ékelt idézet valóságtartalmának az ellenőrzése, annál is inkább, mert az idézet utáni passzus ellentmond az idézetnek. Bizonyos szerző megállapításai dokumentáció nélkül nem képezhetik egy lexikon tárgyát!
Elnézést kérek, de, lehetséges, hogy azért van jelenidőben mert a szívekben még élőnek érzik.
replies: text: ↑Azért aláírhattad volna magadat. A szócikk elfelejti megemlíteni Mindszenty ókonzervatív politikai nézeteit és tevékenységét: a földosztás ellenzését, az egyházi javak államosítását, stb. Nem véletlenül lett első számú közellenség Rákosiék szemében. Az, hogy királypárti volt, már nem is említem. Lásd pl: Ez nem hiszem hogy csorbít elszántságán a nyilasok és a kommunisták bűneivel szemben. A hit védelmében bizonyára példakép vagy annál is több, de mint politikus... Kaboldy vita 2011. december 27., 19:21 (CET)

message: Ma is van hercegprímása az országnak, akkor miért írja minden kapcsolódó szócikk, hogy Mindszenty volt az utolsó?84.0.42.178 (vita) 2012. november 1., 13:48 (CET)
replies: text: Magyarország prímása az Esztergom-Budapesti érsek , de ő nem herceg. – Rlevente  vita 2012. november 1., 15:08 (CET)

text: Valamikor a zsinat környékén megszüntették az egyházi feudális címeket, pl hercegprímás.--Petej vita 2012. november 1., 22:53 (CET) Pontosabban XII.Piusz 1951-ben eltiltotta a főpapokat világi címek használatától.--Petej vita 2012. november 1., 22:59 (CET)
replies: text: :Tehát akkor Erdő Pétert csak megszokásból emlegetik állandóan így. (No persze, csak simán prímásnak nevezni az érseket félreértésre adhat okot.) Köszönöm a válaszokat. 84.0.42.178 (vita) 2012. november 2., 19:48 (CET)
Tulajdonképpen azt is pontosítani kellene, hogy Mindszenty miképp volt herceg. Eredetileg a Német-Római Birodalom hercegei voltak az esztergomi érsekek, Magyarország prímásai, aztán amikor a Birodalom megszűnt, akkor ausztriai hercegi címnek tekintették. Ráadásul Magyarországon 1951 előtt, még 1947-ben megtiltották a hercegi cím használatát (is), tehát Mindszenty legkésőbb akkortól nem volt herceg. --Peyerk vita 2012. november 3., 11:25 (CET)
Valami összekeveredhetett az olvasói fejekben: hercegprímásnak bizonyára nem emlegeti őt senki, hanem bíboros-prímásnak, ami egészen más: az egyik felét, a bíborosi méltóságot ugyan valóban szokás az egyház hercege néven emlegetni, világi rang nem jár vele (viszont a prímási székek betöltői általában bíborossá emeltetnek), a másik, a prímás pedig egyszerűen annyit jelent, hogy ő a magyar érseki székek közül a rangban elsőnek számító esztergomi betöltője (ennek manapság, a püspöki konferenciák korában kisebb a jelentősége, bár jelenleg éppen azonos az MKPK elnöke és a prímás, a megelőző huszonpár évben nem így volt). A birodalmi hercegi rangról itt fentebb már elmondtak minden elmondhatót. Egy szó mint száz: M. (jelenleg) valóban az utolsó hercegprímás volt, ha csak a jövendőben újjá nem alakul a Német-római Császárság vagy valami afféle. :) Bennófogadó 2012. november 3., 18:12 (CET)

text: A hercegprímási cím nem egyházi, hanem politikai rang volt. 1951-ben XII. Piusz pápa az egyháza összes főpapját eltiltotta a világi címek és rangok használatától, így a hercegprímási cím megszűnt. – Hello world vita 2015. október 26., 14:40 (CET)
A hercegprímási cím megszűnt, de nem a prímás érseki.
thread_title:  Miért utolsó hercegprímás?